# Jaime Casas Pla

Jaime Casas Pla (Barcelona, Barcelonès, 22 de juliol de 1945) és un farmacèutic, òptic, audiòleg, numismàtic, escriptor i professor universitari un català.
Doctorat en Farmàcia per la Universitat de Barcelona amb la lectura de la memòria titulada La Farmacia en la Numismàtica, també és diplomat en Òptica Oftàlmica, Direcció de Producció i Acústica Audiomètrica. Es va especialitzar en Farmàcia Galènica i Industrial. Pertany a nombroses institucions científiques i culturals, sent, d'algunes, fundador i president, com de l'Associació de Numismàtics i Filatelistes Sanitaris (ANFISAN), o membre de les seves juntes directives. És Acadèmic Numerari de la Reial Acadèmia de Farmàcia de Catalunya, de la qual és president des del 2018. També és vicepresident primer de l'Associació Numismàtica Espanyola (ANE).
Professionalment, ha estat farmacèutic durant gairebé tota la seva vida laboral. També es dedica a l'òptica ortopèdica i a l'oficina de Farmàcia. Així mateix, ha exercit la docència a la Facultat de Farmàcia de la Universitat de Barcelona i és membre actiu de diverses institucions científiques i culturals. Pratenc d’adopció, ha desenvolupat la seva vida professional al Prat de Llobregat mitjançant diverses farmàcies distribuïdes per la ciutat.
Especialista en Numismàtica i Medallística sanitari-farmacèutica, ha estat publicista i col·laborador habitual en diversos mitjans de comunicació sobre temes sanitaris, farmacèutics i numismàtic-farmacèutics, sent també membre del consell redactor de publicacions periòdiques. És per aquesta raó que, més enllà de la seva activitat professional, ha publicat des de 1984 nombrosos treballs numismàtics, històrics i professionals, especialment en el camp de la Numismàtica Sanitària. També ha realitzat diverses conferències relacionades amb la numismàtica.
Està en possessió de nombroses medalles i distincions en el camp sanitari i numismàtic. Entre elles, la medalla presidencial de l'Associació Numismàtica Espanyola.

## Bibliografia

* La Numismática modernas y las ciencias de la salud (2015)
* Notafília y ciencias de la Salud: personajes, simbología e instituciones (2011)
* La Formulació magistral a l’oficina de farmàcia: nostàlgia del passat o necessitat de sempre (2010)
* Farmàcies històriques de Catalunya (2007)
* Reial Acadèmia de Farmàcia de Catalunya, 50 anys (2006)
* Cien farmacias con historia, conjuntament amb Xavier Sorní i Esteva (2006)
* ANE: 50 aniversari 1955-2005, conjuntament amb Josep Pellicer Bru (2005)
* "Filatelia y medallística sanitaria" conjuntament amb Xavier Sorní i Esteva. A: El museo Cusí de Farmacia, coord. per Miquel Yllà-Català, i Xavier Sorní i Esteva (2004)
* "Apunts sobre la premsa periòdica escrita i informàtica després de la Guerra Civil Espanyola (1936) en el Col·legi de Farmacèutics de Barcelona". A: “Premsa Farmacèutica Corporativa Catalana”. Monografia II. Págs. 67 a 78 (2003)
* De la constitución a la sesión inaugural de la Sección de Barcelona de la Real Academia de Farmacia de Madrid : discurso leído en el acto de recepción del académico correspondiente ilustre Dr. Jaime Casas (2003)
* La Farmàcia en la numismàtica = “pharmacia in numis” (1985)

## Referències

* 1 2 3 4 5 6 7 8 9 «Casas Pla, Jaime». Biblioteca Antonio Martín. Ajuntament del Prat de Llobregat. [Consulta: 21 febrer 2021].
* 1 2 3 4 Martínez Gallego, José María. «Jaime Casas Pla, autor de “La Numismática Moderna y las Ciencias de la Salud”. “En el libro se recopilan unas 900 monedas básicas, sin contar variantes, de unos 150 países diferentes”». Associació Numismàtica Espanyola, 07-10-2015. Arxivat de l'original el 17 de gener 2021. [Consulta: 21 febrer 2021].
* 1 2 «Jaime Casas Pla presentó su libro “Notafilia y Ciencias de la Salud: Personajes, Simbología e Instituciones”». Associació Numismàtica Espanyola, 22-10-2014. Arxivat de l'original el 26 de novembre 2022. [Consulta: 21 febrer 2021].
* ↑ «Conferencia sobre “Las Artes y la Letras” en la notafilia. Los billetes españoles entran en el Ateneo de Madrid de la mano de Jaime Casas Plá». Associació Numismàtica Espanyola. Arxivat de l'original el 18 de maig 2022. [Consulta: 21 febrer 2021].
* 1 2 «Bibliografia Jaume Casas Pla». Associació Numismàtica Espanyola (ANE). [Consulta: 21 febrer 2021].
* ↑ «Jaime Casas Pla». Dialnet. [Consulta: 21 febrer 2021].